Publication: Magyar Közlöny
Issue: MK-2004-57 (Year: 2004, Number: 57)
Era: 2004-2010
Section: 2003. évi LII. törvény (a továbbiakban: Tv.) 30. §-a (2) bekezdésének e) pontjában kapott felhatalmazás alapján a
Paragraph Index: 2776

33. Virológiai állapot: az ellenõrzésre feljogosított szervezet által igazolt, a vírusfertõzöttségre vonatkozó kategória, amely „Vírusmentes”, „Vírustesztelt” vagy „Tünetmentes” lehet. 33.1. Tünetmentes szaporítóanyag: vizuális vizsgálat alapján vírustüneteket nem mutató anyafákról származó növényanyag. 33.2. Vírusmentes (VF) szaporítóanyag: olyan vírusmentes anyanövényekrõl, illetõleg azok vírusmentesen fenntartott szaporulatáról származó növény, amelyet nemzetközileg elismert tudományos módszerekkel megvizsgáltak és az adott fajt fertõzõ valamennyi ismert vírustól és vírusszerû kórokozótól mentesnek találtak, és amelynek termesztése során a Szolgálat által igazoltan a vírusmentes technológiai elõírásokat megtartották. 33.3. Vírustesztelt (VT) szaporítóanyag: olyan anyanövényekrõl, illetve azok szaporulatáról származó növényanyag, amelyet nemzetközileg elismert tudományos módszerekkel vírusfertõzöttségre megvizsgáltak, és az adott fajra jellemzõ, meghatározott gazdasági kárt okozó vírusoktól és vírusszerû szervezetektõl mentesnek találtak, illetve amelyet a Szolgálat által igazoltan vírusmentes technológiai elõírások szerint állítottak elõ.

Source: https://magyarkozlony.hu/hivatalos-lapok/b7ed7447c0a147d632ac86d318fd14fd8758a07a/dokumentumok/239b4445e012f1e77e82ba9e8447c7c160a7f8a1/letoltes